ผมไปตรวจ ซิฟิริส เมื่อประมาณ 3 วันที่แล้ว-อาการก่อนไปหา คือมีผื่นขึ้นตามตัว มีอาการคันเล็กน้อย-คุณพินิจฉัยโดยการตรวจ VDRL ผลเป็น Positiveจึงให้ยา Doxy 100 mg ทานวันละ 2 ครั้ง-อาการปัจจุบันผื่นขึ้นมากกว่าเดิมและคันมากขึ้นเล็กน้อย (ทานยามาแล้ว 2 วัน)-คำถาม อยากจะถามว่ามันเป็นช่วงแรกของการรักษาใช้มั้ยครับ คัน กัน ผื่นขึ้นขอบครับ
สวัสดีค่ะ ซิฟิลิสเป็นโรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันถ้าเจอเร็ว รักษาเร็ว ไม่น่ากลัวค่ะ เพราะสามารถรักษาให้หายได้ด้วยการให้ยาฆ่าเชื้อเพนนิซิลิน กรณีแพ้ยาเพนนิซิลินอาจมีการจ่ายยาตัวอื่นที่ครอบคลุมเชื้อได้มาให้แทนอาการผื่นขึ้นเห่อหลังได้ยารักษาอาจเกิดจาก-การแพ้ยา penicillin ในกรณีนี้ควรรีบกลับไปพบแพทย์ที่รพ. และแจ้งให้แพทย์ทราบ เพื่อออกบัตรแพ้ยาเพื่อจะได้ไม่มีการฉีดหรือกินยาประเภท penicillin อีก เพราะอาจแพ้รุนแรงถึงขั้นหัวใจล้มเหลวหรือช็อคเสียชีวิตได้ การรักษาคือกินยาแก้แพ้ เช่น atarax ร่วมกับทายาสเตียรอยด์เฉพาะที่-เป็นปฎิกิริยาของยา penicillin ที่ไปฆ่าเชื้อซิฟิลิส เรียกว่า Jarish-Hexeimer Reaction คือเหมือนเชื้อซิฟิลิซจะเห่อขึ้นมามากตามหลังการรักษาในช่วงแรก ซึ่งจะดีขึ้นได้ภายใน 1-2 วันแนะนำสังเกตเรื่องผื่น ถ้าเป็นมากขึ้นเรื่อยๆ มีอาการหอบเหนื่อย หายใจไม่สะดวก คลื่นไส้ อาเจียน ควรรีบกลับไปพบแพทย์ ในขณะนี้ไม่ควรไปแกะเกาบริเวณที่คัน รับประทานยาแก้แพ้แก้คันเองได้เบื้องต้นก่อน